મોડાસા શહેરમાં ૧૦થી વધુ મીનરલ વોટરના નામે પાણીના પ્લાન્ટ ચાલી રહ્યા છે. દુકાનોમાં, લગ્ન પ્રસંગોમાં, જાહેર સમારંભોમાં આ પાણીના પ્લાન્ટ ઉપરથી પાણી લોકોને પીવા માટે પહોંચાડવામાં આવે છે. લોકો હોંશે હોંશે મીનરલ પાણી સમજીને આ પાણી પીવે છે પરંતુ નવાઈની વાત એ છે તે દૈનિક ૮ હજારથી વધુ ૨૦ લીટરની બોટલોનું શહેરમાં વેચાણ કરતા આ પ્લાન્ટ પૈકી એક પણ પ્લાન્ટ મીનરલ પ્લાન્ટ નથી. તમામ પ્લાન્ટ પ્યુરીફાઈડ પ્લાન્ટ છે પરંતુ ગ્રાહકો મીનરલને નામે છેતરાઈ વર્ષે દહાડે લાખો રૂપિયા આ પ્લાન્ટ માલિકોને પધરાવી રહ્યા છે.